Ea woit, das dé Grundschdruktua und Suachmechanismen fu dém Wiki Search transparent sai soitadn. Ea håd sogoa gsågt: "Dés is wås gãns Elementares. Grundsezliche Infoamazion iwa d Wød soid neutral sai, und es soid an transparentn und a nåchfoiziagboare Diskusion gém, wia dés Gãnze z Schdãnd kumt." Ausadém håd a gmõand: "I fadrau Google schã, åwa dés is wia mid am Politika, dém ma fadraut. I mechad drozdem, das dé  Diskusionen im Schdåtråd öfentlich san. I wü drozdém a Transparenz håm, wia d Regiarung weakt, sogoa wãn i da Peason fadrau, dé gråd im Ãmt is."